OpenLLM-France/wikimedia huggingface dataset:
# Casa Burch

Casa Burch és una casa d'Olot (Garrotxa) protegida com a bé cultural d'interès local.
També rep el nom de Casa de Verntallat.

## Descripció

És una casa situada al xamfrà del carrer Bisbe Vilanova i el carrer Anselm Clavé. Té planta rectangular i teulat a quatre aigües de teules vidriades, de color blau, sostingut per mènsules decorades i coronat per un carener en forma de cresta de terracotta vidriada. Disposa de planta baixa, dos pisos i golfes. Les obertures són en forma de balcó sostinguts per mènsules decorades amb motius vegetals estilitzats i baranes de fosa molt treballades.

## Història

L'eixample és un projecte promogut per Manuel Malagrida, olotí enriquit a Amèrica, que va encarregar a l'arquitecte J. Roca i Pinet l'elaboració d'una ciutat-jardí, amb zones verdes i xalets unifamiliars. A partir del Passeig de Barcelona i del riu Fluvià, dibuixà una disposició radiocèntrica de carrers amb dos focus, la plaça d'Espanya i la d'Amèrica, unides pel pont de Colom. Poc després es començaren les obres de l'hemisferi espanyol i es començaren a bastir nombroses cases amb la tipologia establerta.

## Referències

* 1 2 3 «Casa Burch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Calamonte

Calamonte és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Strum

Strum és una població dels Estats Units a l'estat de Wisconsin. Segons el cens del 2000 tenia 1.001 habitants.

## Demografia

Segons el cens del 2000, Strum tenia 1.001 habitants, 411 habitatges, i 249 famílies. La densitat de població era de 354,6 habitants per km².
Dels 411 habitatges en un 30,7% hi vivien nens de menys de 18 anys, en un 49,6% hi vivien parelles casades, en un 7,8% dones solteres, i en un 39,4% no eren unitats familiars. En el 35% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3.
Per edats la població es repartia de la següent manera: un 25,4% tenia menys de 18 anys, un 5,7% entre 18 i 24, un 27,6% entre 25 i 44, un 17,8% de 45 a 60 i un 23,6% 65 anys o més.
L'edat mediana era de 40 anys. Per cada 100 dones de 18 o més anys hi havia 102,4 homes.
La renda mediana per habitatge era de 29.408 $ i la renda mediana per família de 40.938 $. Els homes tenien una renda mediana de 33.750 $ mentre que les dones 20.179 $. La renda per capita de la població era de 18.492 $. Aproximadament el 6,6% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Strum» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Strum». American Fact Finder. Oficina del Cens dels Estats Units, 12-01-2010.
# IUPAC International Chemical Identifier

El IUPAC International Chemical Identifier (InChI) és un identificador textual per a substàncies químiques, dissenyat per a proporcionar un estàndard i un sistema de lectura humana per codificar informació molecular i facilitar cercar tal informació en bases de dades i en els webs. Inicialment es va desenvolupar per la IUPAC i el NIST durant 2000–2005, el format i els algorismes no tenen propietari i el programari o software és de disposició lliure sota la llicència open source LGPL.
Els identificadors descriuen les substàncies químiques en termes de capes d'informació — els àtoms i la seva connectivitat en enllaços químics, informació sobre els tautòmers, els isòtops, estereoquímica, i sobre la càrrega electrònica.

## Exemples

| CH₃CH₂OH etanol | InChI=1/C2H6O/c1-2-3/h3H,2H2,1H3 InChI=1S/C2H6O/c1-2-3/h3H,2H2,1H3 (estàndard InChI) |
| L-àcid ascòrbic | InChI=1/C6H8O6/c7-1-2(8)5-3(9)4(10)6(11)12-5/h2,5,7-10H,1H2/t2-,5+/m0/s1 InChI=1S/C6H8O6/c7-1-2(8)5-3(9)4(10)6(11)12-5/h2,5,7-8,10-11H,1H2/t2-,5+/m0/s1 (estàndard InChI) |

## Referències

* ↑ McNaught, Alan «The IUPAC International Chemical Identifier:InChl». Chemistry International. IUPAC [Consulta: 18 setembre 2007].

## Enllaços externs

* InChI Trust site
* IUPAC InChI site
# Monsenyor (pel·lícula)

Monsenyor (títol original en anglès: Monsignor) és una pel·lícula estatunidenca dirigida per Frank Perry, estrenada el 1982 i doblada al català.

## Argument

La pel·lícula narra la història del Pare Flaherty, sacerdot nord-americà que havia lluitat a la Segona Guerra Mundial. Durant la seva carrera eclesiàstica per obtenir alguna cosa a les arques de l'església es posa d'acord amb la màfia que es divideix el mercat negre de cigarrets, mentre que la compra d'un banc li permet rentar més fàcilment el diner negre. L'home s'enamora d'una monja i l'enganya per seduir-la. Quan ella descobreix la veritat interromp la història d'amor. La seva carrera el va portar a convertir-se en cardenal i és traït per un mafiós que li roba 250 milions de dòlars. Tot i que el traïdor és assassinat immediatament, Flaherty és sotmès a un procés, però la mort del Papa serà la seva salvació.

## Repartiment

* Christopher Reeve: Pare John Flaherty
* Geneviève Bujold: Clara
* Fernando Rey: Cardenal Santoni
* Jason Miller: Don Vito Appolini
* Joseph Cortese: Ludovico 'Lodo' Varese
* Adolfo Celi: Cardenal Vinci
* Leonardo Cimino: el papa
* Tomas Milian: Pare Francisco
* Robert Prosky: Bisbe Walkman
* Joe Pantoliano: Soldat ras Joe Musso
* David Mills: l'alcalde
* Joe Spinell: el pare de la núvia

## Referències

* ↑ «Monsenyor». Ésadir.cat. [Consulta: 2 gener 2023].
* ↑ «Monsignor». The New York Times.
# Audie Norris

Audie James Norris és un jugador de bàsquet nascut el 18 de desembre de 1960 a Jackson (Mississipi) (Estats Units). Pivot d'enorme fortalesa física i gran qualitat tècnica. Conegut amb l'àlies d'"Atomic Dog", va aconseguir la seva plenitud esportiva en el FC Barcelona, club en el qual va militar durant 6 temporades en la dècada del 1980. Considerat un dels jugadors més brillants que han jugat en la lliga espanyola.

## Viatge a Europa

De jove va estar castigat per les lesions, que van impedir que pogués triomfar en l'NBA, malgrat jugar tres temporades en els Portland Trail Blazers. Per això va viatjar a Europa, per a jugar durant dues temporades en el Benneton Treviso de la Lega italiana. És curiós ressenyar que, abans de fitxar pel conjunt italià, va realitzar una prova en el Reial Madrid (el 17 de maig de 1985), però els tècnics madridistes van desestimar el seu fitxatge.

## Temporades al F.C. Barcelona

Després del periple italià va fitxar pel Barça, on va jugar a un gran nivell entre 1987 i 1993. Malgrat les lesions, que el van tenir llargues èpoques allunyat de les pistes, se l'ha considerat el millor estranger que ha jugat en el F.C. Barcelona, i un dels majors talents que han jugat la lliga espanyola.
Amb el Barcelona, i al costat de jugadors com Epi, Nacho Solozábal o Chicho Sibilio va formar un dels millors equips d'Europa. Va guanyar tres lligues espanyoles (1987-88, 1988-89, 1989-90), dues Copes del Rei (1987-88, 1990-91), una Lliga Catalana i una Copa Príncep d'Astúries (1987-88). El seu únic compte pendent va ser la Copa d'Europa, que no va poder guanyar malgrat disputar dues vegades la final, enfront de la Jugoplastica Split de Toni Kukoč i companyia. Els seus duels amb el jugador del Reial Madrid, Fernando Martín romanen en la memòria dels grans afeccionats del bàsquet.
El 1993, quan les lesions ja l'abocaven definitivament al final de la seva carrera, va deixar el Barcelona per a fitxar pel conjunt grec del Peristeri BC, on va jugar la seva última temporada com professional.

## Referències

* ↑ «Audie Norris: "Donaria el que fos per seguir jugant, el bàsquet és la meva passió"». El Periódico, 29-02-2012. [Consulta: 15 novembre 2013].
# Frontera entre Tanzània i Seychelles

La frontera entre Tanzània i Seychelles és una frontera marítima internacional que separa Tanzània i Seychelles a l'Àfrica oriental, delimitant les zones econòmiques exclusives d'ambdós països.

## Traçat

La línia de delimitació entre la zona econòmica exclusiva i la plataforma continental de la República Unida de Tanzània (l'illa Mafia) i la zona exclusiva i la plataforma continental de la República de Seychelles (Aldabra-Île Picard) es basa en l'equidistància, que és conforme amb el dret internacional. La línia es compon d'una sèrie de línies geodèsiques que connecten, en l'ordre esmentat, els punts següents, definits per les seves coordenades geogràfiques:
* Punt A 7°44’39.1003" S 43°16’13.8933" E
* Punt 1 7°46’26.6364" S 43°15’43.8788" E
* Punt 2 7°48’14.1717" S 43°15’13.8601" E
* Punt 3 7°50’01.7063" S 43°14’43.8372" E
* Punt 4 7°51’49.2402" S 43°14’13.8099" E
* Punt 5 7°53’36.7733" S 43°13’43.7784" E
* Punt 6 7°55’24.3056" S 43°13’13.7426" E
* Punt 7 7°57’11.8372" S 43°12’43.7024" E
* Punt 8 7°58’59.3681" S 43°12’13.6578" E
* Punt 9 8°00’46.8981" S 43°11’43.6089" E
La frontera és extremadament limitada perquè no supera els 0,5 ° de latitud

## Referències

* ↑ Accord entre le Gouvernement de la République-Unie de Tanzanie et le Gouvernement de la République des Seychelles sur la délimitation de la frontière maritime de la zone économique exclusive et du plateau continental, p. 61

## Enllaços externs

* Boundaries established in treaties a marineregions.org
# Hagnó de Tars

Hagnó (grec antic: Ἁγνών, llatí: Hagnon) fou un retòric grec nadiu de Tars que va escriure una obra contra la retòrica, que Quintilià denomina Rhetorices accusatio. Alguns pensen que és la mateixa persona que Agnònides, el contemporani de Foció, atès que hi ha manuscrits de Corneli Nepot que esmenten Hagnó parlant de Foció, però segons les referències de Quintilià és quasi segur que aquest Hagnó era d'una època molt posterior.

## Referències

* ↑ Agnon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 74
# Cantó de Vizille

El cantó de Vizille és una antiga divisió administrativa del departament de la Isèra, situat al districte de Grenoble. Té 17 municipis i el cap és Vizille. Va desaparèixer el 2015.

## Municipis

* Brié-et-Angonnes
* Champagnier
* Chamrousse
* Champ-sur-Drac
* Jarrie
* Laffrey
* Montchaboud
* Notre-Dame-de-Commiers
* Notre-Dame-de-Mésage
* Saint-Barthélemy-de-Séchilienne
* Saint-Georges-de-Commiers
* Saint-Jean-de-Vaulx
* Saint-Pierre-de-Mésage
* Séchilienne
* Vaulnaveys-le-Bas
* Vaulnaveys-le-Haut
* Vizille

## Història

Llista dels consellers generals successius :
| Data d'elecció | Identitat | Partit |
| 1945-19.. | M. Royer | SFIO |
| 19..-1964 | Jacques Fourrier | PCF |
| 1964-1970 | Marius Martinet | Divers gauche |
| 1970-2001 | Alfred Gryelec | PCF |
| 2001-2008 | Anne Le Gloan | Divers droite, després UMP |
| 2008-2015 | Gilles Strappazzon | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 17.387 | 17.559 | 19.125 | 23.112 | 26.132 | 28.325 | 29.850 |
# Sorribas

Soribas (en francès Sourribes) és un municipi occità, situat al departament dels Alps de l'Alta Provença i a la regió de Provença – Alps – Costa Blava de l'estat francès.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 241 | 240 | 303 | 293 | 266 | 230 | 232 | 211 | 215 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 198 | 194 | 201 | 172 | 167 | 182 | 182 | 169 | 160 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 163 | 146 | 137 | 136 | 110 | 104 | 95 | 97 | 84 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 60 | 73 | 75 | 74 | 116 | 138 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Gérard Valentin | |
| 2008- | Patrick Heyriès | |

## Referències

* ↑ Topònims occitans dels Alps de l'Alta Provença
# Hemphill

* Per a altres significats, vegeu «Essex Hemphill».
Hemphill és una població del Comtat de Sabine a l'estat de Texas (Estats Units). Segons el cens del 2000, Hemphill tenia 1.106 habitants, 467 habitatges, i 301 famílies. La densitat de població era de 179,4 habitants/km².
Dels 467 habitatges en un 27,2% hi vivien nens de menys de 18 anys, en un 45,8% hi vivien parelles casades, en un 15,6% dones solteres, i en un 35,5% no eren unitats familiars. En el 32,1% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,8% tenia menys de 18 anys, un 8% entre 18 i 24, un 24,2% entre 25 i 44, un 21,6% de 45 a 60 i un 20,4% 65 anys o més.
L'edat mediana era de 39 anys. Per cada 100 dones de 18 o més anys hi havia 80,8 homes.
La renda mediana per habitatge era de 25.781 $ i la renda mediana per família de 33.839 $. Els homes tenien una renda mediana de 30.000 $ mentre que les dones 20.417 $. La renda per capita de la població era de 15.674 $. Aproximadament el 14,1% de les famílies i el 20,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hemphill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 12 agost 2010].
* ↑ «Geographic Comparison Table- Hemphill». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Muntanya Jilandi

La muntanya Jilandi està situada a la província d'Akmolà, al districte de Jakhsi, al sud-oest de les muntanyes. El riu Exim es troba a 8 km de la vall a la dreta.
La seva alçada màxima és de 358 m. Està situat al sud-oest i s'estén cap al nord-est. Fa prop de 8 km de longitud, i uns 3 km d'amplitud. L'alçada relativa és de 33 m. D'acord amb els plecs dels vessants, s'ha reduït. A l'est hi ha grans de pedra.
La vegetació principalment està composta per festuques, Atriplex, Salsola arbuscula, Achnatherum i plomalls.

## Referències

* ↑ Enciclopèdia kazakh (kazakh)
# Bandera de Saint Lucia

La bandera de Saint Lucia consisteix en un camp blau cel carregat d'un triangle equilàter groc sobreposat a un triangle isòsceles negre fimbriat en blanc. Fou adoptada l'any 1967 per substituir el pavelló blau britànic carregad amb les armes de la colònia.

## Disseny

Els colors i símbols de la bandera tenen significats culturals, polítics i regionals. El blau simbolitza el cel i l'oceà,[10] específicament l'oceà Atlàntic i el mar Carib que envolten l'estat. El blanc i el negre al·ludeixen a la relació harmònica entre les races blanques i negres. El groc simbolitza la llum del sol, així com la prosperitat. Els triangles representen els Pitons, que són dos banyons volcànics bessons situats a la part sud-oest de l'illa; el Gros Piton i el Petit Piton són un símbol nacional de Santa Lucia.

## Banderes històriques

* Bandera de Santa Lucia (1875-1939)
* Bandera de Santa Lucia (1939–1967)
* Bandera de Santa Lucia (1967–1979)
* Bandera de Santa Lucia (1979–2002)

## Referències

* 1 2 «Flag of Saint Lucia» (en anglès). Web Portal of the Government of Saint Lucia. [Consulta: 17 juliol 2021].
* ↑ «flag of Saint Lucia». Encyclopædia Britannica, Inc.. [Consulta: 29 juny 2022].
* ↑ Central Intelligence Agency «Saint Lucia - Details» (en anglès). The World Factbook [Consulta: 17 juliol 2021].
# Friedelina

La friedelina és un compost químic triterpè que es troba a Azima tetracantha, Orostachys japonica, i Quercus stenophylla. La friedelina també es troba a les arrels de la planta del Cannabis.

## Referències

* ↑ Medicinal Plants In the Republic of Korea. Natural Products research institute (Seoul National University), p. 187.
* ↑ Onishi, Y; Hanaoka, M «Studies on the chemical components of Quercus stenophylla Makino. I. Isolation of friedelin from the leaves of Quercus stenophylla Makino» (en japanese). Yakugaku Zasshi, 88, 9, 1968, pàg. 1244–1245. PMID: 5751298.
* ↑ Russo, Ethan B; Marcu, Jahan. Cannabis Pharmacology: The Usual Suspects and a Few Promising Leads. 80, 2017, p. 67. DOI 10.1016/bs.apha.2017.03.004. ISBN 9780128112328.

## Enllaços externs

* ; Duraipandiyan, V; Ignacimuthu, S; Al-Dhabi, N. A «Antioxidant, free radical scavenging and liver protective effects of friedelin isolated from Azima tetracantha Lam. Leaves». Food Chemistry, 139, 1–4, 2013, pàg. 860–5. DOI: 10.1016/j.foodchem.2012.12.041. PMID: 23561182.
# Hemipsilichthys garbei

Hemipsilichthys garbei és una espècie de peix de la família dels loricàrids i de l'ordre dels siluriformes que es troba al Brasil.
Els adults poden assolir els 14 cm de longitud total.

## Referències

* ↑ BioLib (anglès)
* 1 2 FishBase (anglès)
# Casa del 36 del Carrer de Sant Joan

La Casa del 36 del Carrer de Sant Joan és un edifici medieval de la vila de Vilafranca de Conflent, de la comarca d'aquest nom, a la Catalunya del Nord. És una obra inventariada com a monument històric.
Com el seu nom indica, és en el número 36 del carrer de Sant Joan, en el sector central de la vila. Li correspon la parcel·la cadastral 254.
És un edifici de finals del segle xii. Construïda amb un aparell mitjà, la façana és força ampla. A la planta baixa hi ha dues arcades de punt rodó, amb arestes vives i dovelles mal extradossades, amb clau d'arc.

## Referències

* ↑ «Maison». Patrimoni. Govern francès. [Consulta: 24 setembre 2018].
* ↑ La casa en els ortofotomapes de l'IGN

## Bibliografia

* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Campionat de Zúric 1993

L'edició del 1993 fou la 78a del Campionat de Zuric. La cursa es disputà el 22 d'agost de 1993, entre Basilea i Zúric i amb un recorregut de 239,2 quilòmetres. El vencedor final fou l'italià Maurizio Fondriest, que s'imposà per davant de Charly Mottet i Bruno Cenghialta.
Va ser la vuitena cursa de la Copa del Món de ciclisme de 1993.

## Classificació final

| | Ciclista | Equip | Temps |
| 1 | Maurizio Fondriest (ITA) | Lampre-Polti | 6h 23' 38" |
| 2 | Charly Mottet (FRA) | Novemail-Histor | m. t. |
| 3 | Bruno Cenghialta (ITA) | Ariostea | m. t. |
| 4 | Jens Heppner (GER) | Telekom-Merckx | m. t. |
| 5 | Santos Hernández (ESP) | Mapei-Viner | m. t. |
| 6 | Stefano Della Santa (ITA) | Mapei-Viner | + 12" |
| 7 | Claudio Chiappucci (ITA) | Carrera-Tassoni | + 47" |
| 8 | Alberto Elli (ITA) | Ariostea | + 51" |
| 9 | Scott Sunderland (AUS) | TVM-Bison | m. t. |
| 10 | Maximilian Sciandri (ITA) | Motorola | m. t. |

## Referències

* ↑ «Maurizio Fondriest, sin rival en la Copa del Mundo». Mundo Deportivo, 23-08-1993 [Consulta: 27 maig 2015].

## Enllaços externs

* Resultats a les-sports.info
# Suimanga ventrenegre

El suimanga ventrenegre (Cinnyris nectarinioides) és un ocell de la família dels nectarínids (Nectariniidae).

## Hàbitat i distribució

Habita sabanes amb acàcies al sud-est de Etiòpia i sud de Somàlia, cap al sud, a través del centre i est de Kenya fins l'extrem nord-est de Tanzània.

## Referències

* ↑ «Suimanga ventrenegre». Cercaterm. TERMCAT, Centre de Terminologia. Rev. 15/12/2021(català)
# Hwanghae del Nord

Hwanghae del Nord (en coreà: 황해북도) és una província de la República Democràtica Popular de Corea. La província es va formar en l'any 1954 quan l'antiga província de Hwanghae es va dividir en Hwanghae del Nord i en Hwanghae del Sud. La capital provincial és Sariwon. En l'any 2003, la ciutat de Kaesong, va passar a formar part de la província de Hwanghae del Nord.
El cens de població de l'any 2005 indica que aquesta província és la llar d'1.740.639 persones. Considerant que la superfície de Hwanghae del Nord és de 9.199 quilòmetres quadrats, es dedueix que la densitat poblacional de la província és de 189 habitants per cada quilòmetre quadrat.

## Referències

* ↑ «Hwanghae del Nord». Gran Enciclopèdia Catalana. Barcelona: Grup Enciclopèdia Catalana.
# Banco Comercial e de Investimentos

El Banco Comercial e de Investimentos (BCI) és un banc moçambiquès constituït el 17 de gener de 1996 amb la designació "AJM - Banco de Investimentos" i un capital social de 30 milions de meticals, subscrit i realitzat principalment per inversors moçambiquesos.
El nom inicial va ser canviat al juny del mateix any per "Banco Comercial e de Investimentos, SARL", manteniment les activitats circumscrites a l'àmbit de la banca d'inversió. El 18 d'abril de 1997 l'estructura accionarial de la BCI va canviar amb l'entrada de la Caixa Geral de Depósitos (CGD, de Portugal), després d'un augment de capital de 30 a 75.000.000 meticals. La CGD va prendre una participació del 60%. Del 40% restant, SCI – Sociedade de Controlo e Gestão de Participações, SARL, companyia que agrupa la major part dels primers inversors, va prendre el 38,63% i l'1,37% restant es distribueix pels petits accionistes.
El 24 d'abril de BCI que va començar a operar com a banc comercial. Al desembre de 2003 el BCI es va fusionar amb el Banco de Fomento (BF) a través de la integració de tots els actius del BF al BCI i l'extinció del BF. A continuació, el Banc va adoptar el nom comercial "BCI Fomento". Això va fer possible l'entrada d'un nou accionista de referència, el Grup BPI, amb el 30% de les accions.
En 2007 l'estructura accionarial del BCI fou alterada amb la sortida del Grup SCI i l'entrada del Grup INSITEC, amb el 18,12% de les accions. La participació de la CGD passà al 51% i la del Grupo BPI passà al 29,55% de les accions.

## Referències

* ↑ «"Grupo português CGD assume maioria do BCI – Fomento de Moçambique e troca parceiro local"» (en portuguès). macauhub, 01-08-2011 [Consulta: 8 febrer 2017]. «Còpia arxivada». Arxivat de l'original el 2014-10-03. [Consulta: 8 febrer 2017].

## Vegeu també

* Banc de Moçambic

## Enllaços externs

* Web oficial del BCI
* Web Oficial de Caixa Geral de Depósitos
* Web Oficial del Grupo BPI
* Web Oficial del Grupo INSITEC Arxivat 2014-08-05 a Wayback Machine.